Budyšin (SN). Bychu-li njedźelu w Sakskej wolili, by tuchwilna koalicija CDU a SPD swoju wjetšinu zhubiła. To je wuslědk reprezentatiwneho woprašowanja instituta INSA mjez 1 009 wobydlerjemi w nadawku nowiny Bild w minjenych dnjach. CDU Sakskeje by 32 procentow docpěła, SPD dźewjeć (2014: 39,4 resp. 12,4 procenty). Za AfD zwěsći woprašowanje 24 procentow (2014: 9,7 proc.), štož rěka, zo by wona druha najsylniša politiska móc była. Lěwica docpěwa tuchwilu 19 procentow (2014: 18,9 proc.), Zeleni a FDP po šěsć procentach.
Budźe-li wuslědk klětušich wólbow Sakskeho krajneho sejma podobny, hrozy w swobodnym staće zawěsće komplikowane wutworjenje knježerstwa.
SJ Njebjelčicy
– ST Wulka Dubrawa 1:5 (0:1)
Zestawa domjacych: Hahn – Hoelzel, Kral, Hrjehor, Pawlik, Šołta, Hanuza, Haška, Ričel (71. Zeller), Čornak, Korjeńk
Dospołnje njetrjebawša to poražka za chowancow trenarja Njebjelčanskeje SJ Handrija Krawčika. Hižo zahe nawjedowachu koparjo z Wulkeje Dubrawy po róžku z 0:1 (17.). Tři mjeńšiny po tym bu Florian Ričel w šěsnatce přećiwnika foulowany. Postajenu jědnatku pak sadźi hewak wěsty třělc Ronny Hanuza jasnje nimo wrotow. Slědowaše cyły rjad nadběhow, wosebje přez lěwu stronu, ale Sandro Šołta hnydom tři razy zwrěšći. Tež kapitan Jurij Haška njeměješe z třělwu z druheho rynka žane zbožo.
Pomorcy (AK/SN). Je-li meja zymna a mokra, móža ratarjo z połnymi bróžnjemi ličić. Tale burska kaznja pak lětsa cyle njepłaći. „Wunošk žnjow rožki, ječmjenja, pšeńcy, rěpika a hrocha budźe na kóždy pad snadniši hač loni. Hišće njejasne su wunoški kukuricy, cokoroweje rěpy, běrnow kaž tež trawy a pólneje picy“, rozłožuje Friedrich Hesse z ratarskeho zawoda Friedrich & Stefan Hesse z Dubrawki.
Washington (dpa/SN). Něšto dnjow do swojeho wopyta w USA je zwjazkowy prezident Frank-Walter Steinmeier před dalšimi łamkami transatlantiskich poćahow warnował. „Zasadne wěcy steja na hračkach“, rjekny wón wčera na přijeću k česći bywšeho wonkowneho ministra USA Henryja Kissingera w Berlinskim hrodźe Bellevue. W němskej rodźeny Kissinger by 27. meje 95. narodniny swjećił. „Je dźeń a ćešo prawu wotmołwu na střasenja dać, kotrež tele dny z Washingtona wuchadźeja“, Steinmeier rjekny.
Na kompromis so dojednali
Athen (dpa/SN). Grjekska a Makedonska stej so po lěta trajacej zwadźe na kompromis za mjeno něhdyšeje juhosłowjanskeje republiki dojednałoj a tak zdobom puć za přistup Makedonskeje k EU a NATO rubałoj. Kraj mjenuje so přichodnje Republika sewjerna Makedonska, kaž z Athena informuja. Grjekska bě so wjele lět wobarała, zo so susodny kraj Makedonska mjenuje, dokelž prowinca na sewjeru Grjekskeje runje tak rěka.
Japanska so starosći
Lubij (UM/SN). Kaž nimale wšitke na technologiju orientowace so předewzaća steji tež zawod ULT AG před wužadanjom, kwalifikowanych a motiwowanych sobudźěłaćerjow zdobyć. W Lubiju zaměstnjena firma, hdźež twarja připrawy, kotrež zamóža powětr čisćić a sušić, kroči po nowych pućach a wužiwa poskitk eksterneje poradźowarnje, nańć trěbny personal. „Nimo nutřkowneho wida, kotrež jako nawodnistwo předewzaća mamy, sadźamy tež na specializowanu eksternu wěcywustojnosć“, rozłožuje jednaćel ULT AG Alexander Jakschik za kónčinu njewšědne postupowanje. A społno- mócnjena poradźowarka Anke Baron hódnoći: „K tomu słuša tójšto zmužitosće, cuzym tajki hłuboki dohlad do zawoda zmóžnić.“ Dotal, toho staj sej Alexander Jakschik a Anke Baron přezjednaj, je so zhromadne dźěło wudaniło.
Budyšin/Smochćicy (SN/bn). Towarstwo „Via Regia – hudźbne eventy“ a Serbski ludowy ansambl wuhotujetej wot pjatka do njedźele 14. Smochčanski hudźbny swjedźeń pod hołym njebjom. Pod hesłom „Tam, hdźež tón měsačk swěći“ zaklinča na dworje Domu biskopa Bena pjatk a sobotu wječor twórby mjez druhim Jurja Winarja, Izaaka Osipowiča Dunajewskeho, Franza Schuberta, Andrewa Lloyda Webbera a Van Morrisona. Orchester a balet SLA pod nawodom Tassa Schille wudospołnja hudźbnicy Liberecskeho dźiwadła, solistaj budźetaj sopranistka Rahel Indermaur a tenor Mikołaj Walerych, Kristina Nerad moderěruje. Po zwučenym wašnju skónčitej so wječoraj z wulkim wohnjostrojom.
pol_Latn szl_Latn lim_Latn szl_Latn pol_Latn szl_Latn hrv_Latn szl_Latn sag_Latn slv_Latn slv_Latn szl_Latn szl_Latn